The Celebration Tour

The Celebration Tour ονομάζεται η δωδέκατη περιοδεία της Αμερικανίδας τραγουδίστριας Μαντόνα. Ξεκίνησε στις 24 Οκτωβρίου 2023 στο Λονδίνο, και πρόκειται για την πρώτη περιοδεία της Μαντόνα που θα επικεντρωθεί στις μεγαλύτερες επιτυχίες της, καθώς γίνεται για να τιμήσει τα 40 και πλέον χρόνια της εμβληματικής δισκογραφικής της καριέρας.

Η περιοδεία ανακοινώθηκε στα μέσα κοινωνικής δικτύωσης στις 17 Ιανουαρίου 2023, μετά από πολλές εικασίες. Με τη συνοδεία της ανακοίνωσης, η Μαντόνα δημοσίευσε ένα βίντεο για περαιτέρω προώθηση, στο οποίο συμμετείχαν διάφοροι συνάδελφοι της, όπως οι Λιλ Γουέιν, Τζακ Μπλακ, Diplo, Amy Schumer κτλ. και έπαιζαν Θάρρος ή Αλήθεια. Προπώληση εισιτηρίων πραγματοποιήθηκε από την Live Nation στις 19 Ιανουαρίου, ενώ η δημόσια πώληση άρχισε μία μέρα αργότερα από την Ticketmaster.

Εμπορικότητα 
Αρχικά μια περιοδεία με 35 συναυλίες, λόγω όμως της τεράστιας ζήτησης μετά την ανακοίνωση της περιοδείας, νέες συναυλίες προστέθηκαν σε Σιάτλ, Σικάγο, Τορόντο, Μόντρεαλ, Βοστώνη, Μαϊάμι, Χιούστον, Ντάλας, Όστιν, Λος Άντζελες, Σαν Φρανσίσκο και Λας Βέγκας, ενώ τρίτη και τέταρτη συναυλία προστέθηκαν στη Νέα Υόρκη. Μια δεύτερη ημερομηνία προστέθηκε επίσης στο Λονδίνο. Την ημέρα της γενικής πώλησης, 20 Ιανουαρίου 2023, επιπλέον συναυλίες προστέθηκαν στο Άμστερνταμ, την Αμβέρσα, τη Βαρκελώνη και το Μιλάνο, μαζί με ένα τρίτο σόου στο Παρίσι, και δύο επιπλέον σόου στο Λονδίνο λόγω της μεγάλης απήχησης.

35 συναυλίες ξεπούλησαν σε λίγες ώρες. Πάνω από 200.000 θαυμαστές προσπάθησαν να αγοράσουν εισιτήρια στο Λονδίνο, και σχεδόν 30.000 άτομα περίμεναν στην ψηφιακή ουρά στην Ολλανδία σύμφωνα με το Algemeen Nederlands Persbureau (ANP). Ο ιστότοπος του Ticketmaster στην Ισπανία κατέρρευσε για αρκετή ώρα. Σύμφωνα με το Billboard, πάνω από 600.000 εισιτήρια πωλήθηκαν μες την μέρα, με 35 σόου να έχουν ξεπουλήσει ήδη. Εισιτήρια για τρεις συναυλίες σε Νέα Υόρκη εξαντλήθηκαν μέσα σε 15 λεπτά, ενώ σε Άμστερνταμ και Παρίσι χρειάστηκαν κάτω από δέκα λεπτά μόνο για να εξαντληθούν. Τα δύο πρώτα σόου στο Λονδίνο ξεπούλησαν σε 20 λεπτά, προτρέποντας την Μαντόνα να προσθέσει και άλλες συναυλίες στην πόλη. Τρίτη και τέταρτη συναυλία ανακοινώθηκαν στο Λος Άτζελες.

Στις 23 Ιανουαρίου ανακοινώθηκαν δεύτερα σόου σε Κοπεγχάγη, Κολωνία και Βερολίνο. Την ίδια μέρα, μια δεύτερη παράσταση προστέθηκε στη Λισαβόνα λόγω της πολύ μεγάλης ζήτησης, παρόλο που τα εισιτήρια της περιοδείας ήταν τα πιο ακριβά στην ιστορία της Πορτογαλίας. Αργότερα εκείνη την μέρα, η Μαντόνα δημοσίευσε ένα σύντομο βίντεο στο Instagram και το TikTok, ευχαριστώντας τους θαυμαστές της για την υποστήριξή τους.

Στις 26 Ιανουαρίου, μετά την εξάντληση εισιτηρίων στο Λονδίνο, μια πέμπτη συναυλία ανακοινώθηκε για τον Δεκέμβριο του 2023, λόγω της «συνταρακτικής ζήτησης» από τους Βρετανούς θαυμαστές. Μεγάλη απήχηση είχε και στην Νέα Υόρκη και Λος Άντζελες, για αυτό προστέθηκαν και άλλα δύο σόου στις πόλεις. Την επόμενη μέρα, το τέταρτο και τελευταίο σόου για το Παρίσι ανακοινώθηκε. Στις 30 Ιανουαρίου, λόγω της συνεχιζόμενης επιθυμίας εισιτηρίων, μια έκτη παράσταση στο Λονδίνο ανακοινώθηκε.

Λίστα τραγουδιών 
Λίστα τραγουδιών με βάση το πρώτο σόου της συναυλίας, στις 14 Οκτωβρίου 2023:
 "It's a Celebration" (video introduction)
 "Nothing Really Matters"
 "Everybody"
 "Into the Hollywood Groove"
 "Burning Up"
 "Open Your Heart"
 "Holiday"
 "In This Life" (intermission)
 "Live to Tell" 
 "Like a Prayer" (περιλαμβάνει στοιχεία από "Girl Gone Wild", "Act of Contrition", "Unholy" και "Let's Go Crazy")
 "Blond Ambition" (interlude, περιλαμβάνει στοιχεία από "Living for Love", "Fever", "Erotica" και "Justify My Love")
 "Erotica"
 "Justify My Love" 
 "Fever"
 "Hung Up" (περιλαμβάνει στοιχεία από "Hung Up on Tokischa")
 "Bad Girl"
 "Ballroom" (interlude, περιλαμβάνει στοιχεία από "Up Down Suite", "Break My Soul (The Queens remix)" and "Vogue")
 "Vogue" 
 "Human Nature"
 "Crazy for You"
 "The Beast Within" 
 "Die Another Day"
 "Don't Tell Me"
 "Mother and Father" 
 "Little Star" (a capella)
 "I Will Survive"
 "La Isla Bonita"
 "Don't Cry for Me Argentina"
 "I Don't Search I Find"
 "Bedtime Story"
 "Ray of Light"
 "Rain"
 "Like a Virgin" (interlude, περιλαμβάνει στοιχεία από  "Billie Jean", "The Way You Make Me Feel" and "Angel")
 "Bitch I'm Madonna"
 "Celebration" / "Music"

Notes 

 "Little Star" was only performed during the October 14, 2023, concert, as tribute to Madonna's daughter Lourdes Leon, in celebration of her twenty-seventh birthday.
 During the October 15, 2023, concert, due to venue curfew restrictions and Madonna being late to start, the concert ended immediately following the performance of "Rain".

Σόου

Παραπομπές 

Περιοδείες της Μαντόνα
Περιοδείες